Bi habioron numerosas envasions mientres o sieglo XVI en a val por parti de biarneses luterans, dirichitos por Antonio Pérez, secretaire d'o rei Felipe I que heba fuyito ta Biarn, y apoyatos por Henrique IV de Francia. O 9 de febrero de 1592, dimpués d'o incendio d'a villa por os exercitos franceses, escayeció una batalla en Senegüé, en a Tierra de Biescas, en a cuala os envasors estioron redotatos por tropas i plegatas dende Chaca. Dende allora o puesto d'a batalla se ditz barranco d'os Luterans.